S-208/2020

Dómur

Mál þetta sem var dómtekið 14. febrúar 2020 höfðaði Lögreglustjórinn á Suðurnesjum með ákæru 20. janúar 2020 á hendur ákærða K-x-x D-x-x M-x-x, kt. [...], [...], [...]:

„fyrir eftirtalin brot gegn umferðarlögum, lögum um ávana og fíkniefni og vopnalögum:

I. með því að hafa, þann 23. september 2019, ekið bifreiðinni [...], suður Suðurgötu, Suðurnesjabæ, sviptur ökuréttindum og haft í fórum sínum hafnarboltakylfu, fjaðurhníf og piparúða.

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987 og 1. mgr., b. og c. liði 2. mgr. og 4. mgr. 30. gr., sbr. 1. mgr. 36. gr. vopnalaga nr. 16/1998.

II. með því að hafa í kjölfar afskipti lögreglu vegna ákæruliðar nr. I, þann 23. september 2019, haft í vörslum sínum á lögheimli sínu, [...], [...], samtals 83,07 grömm af maríhúana sem lögregla fann á fyrrgreindu heimili ákærða og lagði hald á, en fíkniefnin voru ætluð til söludreifingar í ágóðaskyni.

Telst háttsemi þessi varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptæk 83,07 gömm af maríhúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist að ákærði verði dæmdur til að sæta upptöku á ætluðum ávinningi brotanna kr. 69.000, og Iphone Xs farsíma, IMEI nr. 359287090859903 og Alcatel 7041 D pop C7 farsími, IMEI nr. 865973024197222, sem lögreglan lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Auk þess er krafist að ákærða verði gert að sæta upptöku á framangreindri hafnarboltakylfu, fjaðurhníf og piparúða sbr. ákærulið I. með heimild í 1. mgr. 37. gr. laga nr. 16/1998.“

Ákærði mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 161. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Ákærði er fæddur [...] og samkvæmt sakavottorði, dagsettu 14. janúar 2020, hefur hann fimm sinnum áður sætt refsingu. Ákærði var dæmdur í 30 daga skilorðsbundið fangelsi fyrir þjófnaðarbrot 7. apríl 2011. Ákærði gekkst undir greiðslu sektar með lögreglustjórasátt 16. nóvember 2012 vegna ölvunaraksturs. Þá var ákærði dæmdur í fimm mánaða skilorðsbundið fangelsi fyrir líkamsárás og þjófnaðarbrot 28. júlí 2014. Ákærði gekkst undir greiðslu sektar með lögreglustjórasátt 16. september 2019 fyrir umferðarlagabrot. Að endingu var ákærði dæmdur í 75 daga skilorðsbundið fangelsi fyrir fíkniefna og vopnalagabrot 17. október 2019. Brot ákærða nú var framið áður en síðastnefndur dómur var kveðinn upp og ber því með vísan til 78. gr. almennra hegningarlaga að dæma ákærða hegningarauka sem samsvarar þeirri þyngingu refsingarinnar, sem kynni að hafa orðið ef dæmt hefði verið um öll brotin í fyrra málinu. Með vísan til 60. gr. almennra hegningarlaga nr. 19/1940, ber að taka framangreinda refsingu upp og dæma með hinu nýja broti, og ákveða refsingu ákærða í einu lagi. Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 105 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms að telja, haldi ákærði almennt skilorð 57. gr. almennra hegningarlaga nr. 19/1940.

Þá verða fíkniefni, munir, ávinningur af brotum og vopn gerð upptæk eins og krafist er og nánar greinir í dómsorði.

Engan sakarkostnað leiddi af rannsókn málsins og rekstri þess hér fyrir dómi.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, K-x-x D-x-x M-x-x, sæti fangelsi í 105 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 83,07 g af maríhúana, 69.000 krónum í reiðufé, Iphone Xs farsíma, IMEI nr. 359287090859903, Alcatel 7041 D pop C7 farsíma IMEI nr. 865973024197222, hafnarboltakylfu, fjaðurhníf og piparúða.

Ó-kk-nf E-kk-nf J-kk-nf

Dómsorð:

Ákærði, K-x-x D-x-x M-x-x, sæti fangelsi í 105 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 83,07 g af maríhúana, 69.000 krónum í reiðufé, Iphone Xs farsíma, IMEI nr. 359287090859903, Alcatel 7041 D pop C7 farsíma IMEI nr. 865973024197222, hafnarboltakylfu, fjaðurhníf og piparúða.

Ó-kk-nf E-kk-nf J-kk-nf